RESOLUCIÓN do 7 de xuño de 2012 pola que se convoca un Ciclo de Xornadas Formativas para Cargos Electos da Administración Local.
Escola Galega de Administración Pública — III. Outras disposicións — 11/06/2012

Dentro do plan de actividades da Escola Galega de Administración Pública para o ano 2012 e de acordo coas funcións atribuídas pola Lei 4/1987, do 27 de maio, de creación da Escola, modificada pola Lei 10/1989, do 10 de xullo, e ante o interese suscitado pola realización da Xornada sobre Normativa Urbanística para Cargos Electos, convócase, en colaboración coa Dirección Xeral de Administración Local e coa Federación Galega de Municipios e Provincias (Fegamp), un Ciclo de Xornadas Formativas para Cargos Electos da Administración Local, integrado por oito xornadas, conforme as seguintes bases:
1. Obxectivos.
Divulgación de contidos básicos con incidencia na actividade e xestión das entidades locais e formación de cargos electos locais.
2. Contidos.
Serán tratados, entre outros, os seguintes temas:
– Organización e funcionamento das corporacións locais (22 de xuño de 2012).
– Réxime xurídico do persoal ao servizo dos entes locais (21 de setembro de 2012).
– Contratación pública das administracións locais (19 de outubro de 2012).
– Réxime xurídico do patrimonio e bens das corporacións locais (23 de novembro de 2012).
– Xestión económico-financeira e orzamentaria das entidades locais (18 de xaneiro de 2013).
– Plan municipal (14 de febreiro de 2013).
– Axudas e subvencións (15 de marzo de 2013).
– Normativa sectorial en materia de ambiente: saneamento e residuos; política forestal con especial referencia ao réxime xurídico dos incendios forestais; protección do patrimonio cultural (12 de abril de 2013).
3. Destinatarios.
Alcaldes, concelleiros e persoal eventual das entidades locais, e dos organismos delas dependentes, da Comunidade Autónoma de Galicia.
4. Desenvolvemento.
Lugar: Escola Galega de Administración Pública (EGAP), rúa Madrid, 2-4, Santiago de Compostela.
Datas: 22 de xuño, 21 de setembro, 19 de outubro e 23 de novembro de 2012 e 18 de xaneiro, 14 de febreiro, 15 de marzo e 12 de abril de 2013.
Horario: mañá e tarde.
Duración: 6 horas lectivas por xornada.
5. Número de prazas.
Limitado pola capacidade do local.
6. Solicitudes.
– Os interesados en asistir a este ciclo de xornadas formativas poderán inscribirse nunha xornada en concreto, en varias ou en todas elas marcando a opción que desexen na folla de inscrición.
– Tramitación de solicitudes: as solicitudes irán dirixidas ao director da Escola Galega de Administración Pública (Polígono das Fontiñas, rúa Madrid, 2-4, 15707 Santiago de Compostela), segundo o modelo que figura como anexo a esta convocatoria, e serán presentadas no Rexistro Xeral da EGAP, ou ben de calquera das formas previstas no artigo 38.4 da Lei 30/1992, do 26 de novembro, de réxime xurídico das administracións públicas e do procedemento administrativo común. Serán admitidas inscricións por medio de fax enviado ao número 981 54 63 30 ou por correo electrónico dirixido ao enderezo novas.egap@xunta.es
– Inscricións fóra de prazo: só serán admitidas, de quedaren prazas libres, coa condición de que cumpran os requisitos xerais antes indicados.
As persoas solicitantes poderán obter a confirmación da súa admisión chamando por teléfono, das 8.30 ás 14.30 horas, aos seguintes números: 981 54 62 41 - 881 99 72 51.
7. Prazo.
O prazo de presentación de solicitudes finalizará:
– O día 20 de xuño, para a xornada do 22 de xuño de 2012.
– O día 19 de setembro, para a xornada do 21 de setembro de 2012.
– O día 17 de outubro, para a xornada do 19 de outubro de 2012.
– O día 21 de novembro, para a xornada do 23 de novembro de 2012.
– O día 16 de xaneiro para a xornada do 18 de xaneiro de 2013.
– O día 12 de febreiro para a xornada do 14 de febreiro de 2013.
– O día 13 de marzo para a xornada do 15 de marzo de 2013.
– O día 10 de abril para a xornada do 12 de abril de 2013.
8. Modificacións.
A EGAP reserva para si a facultade de interpretar e de resolver as incidencias que poidan xurdir no desenvolvemento destas xornadas, así como a facultade de cancelalas se o escaso número de solicitudes non xustificase a súa realización.
9. Certificado de asistencia.
Entregarase un certificado de asistencia, ao final de cada xornada, a aquelas persoas inscritas que participasen asiduamente, e sempre que a súa asistencia sexa igual ou superior ao 85% das horas lectivas programadas. Neste documento aparecerán de forma expresa a natureza da actividade e a data de realización.
Quen asista a todo o ciclo de xornadas formativas recibirá un diploma acreditativo de que completou a totalidade do ciclo.
Santiago de Compostela, 7 de xuño de 2012